
72 DR.30.8.2006 

 

 

 Puan Teresa Kok Suh Sim [Seputeh]: Memang, itu yang baru, Tuan 
Pengerusi. Itu memang yang baru dibina tetapi biliknya itu begitu kecil. 

 Tuan Pengerusi [Datuk Lim Si Cheng]: Yang Berhormat tadi bersetuju 
dua minit, sudah lima minit. 

 Puan Teresa Kok Suh Sim [Seputeh]: Oh, dua minit. Okey, sepuluh saat 
lagi. Saya hanya menyeru pihak kementerian mengambil berat. Saya tahu 
mungkin ada banyak terminal kos rendah akan dibina pada masa yang akan 
datang tetapi fasilitinya haruslah diperlengkap. 

 Datuk Haji Idris bin Haji Haron [Tangga Batu]: [Menyampuk] 

 Puan Teresa Kok Suh Sim [Seputeh]: Haiya, Yang Berhormat bagi 
Tangga Batu, saya jarang berucap. Jangan ganggu saya. Saya memang berharap 
pihak kementerian juga mengambil berat tentang ruang yang disediakan di dalam 
terminal kos rendah ini. Saya juga berharap bila saya bangkitkan isu tentang orang 
di Sabah, Yang Berhormat daripada negeri Sabah haruslah sokong saya. Ini 
adalah isu yang kita boleh berjuang bersama-sama supaya seruan kita didengar 
oleh kerajaan. 

 Tuan Pengerusi [Datuk Lim Si Cheng]: Yang Berhormat, saya takut 
apabila mereka sokong, mereka kena hukum terlebih awal. 

 Puan Teresa Kok Suh Sim [Seputeh]: Wah, tengok! Ini menunjukkan 
memang tidak ada demokrasi dalam Barisan Nasional. 

 Tuan Pengerusi [Datuk Lim Si Cheng]: Dihukum oleh rakyat. 

 Datuk Haji Idris bin Haji Haron [Tangga Batu]: Sepuluh saat, Tuan 
Pengerusi. 

 Tuan Pengerusi [Datuk Lim Si Cheng]: Cukuplah, Yang Berhormat, 
diberi peluang. Cukuplah. Simpan, bajet nanti boleh... 

 Puan Teresa Kok Suh Sim [Seputeh]: Saya bagi kritikan saya yang 
diluahkan oleh Yang Berhormat dari Sabah tadi. Terima kasih. 

 Beberapa Ahli: [Bangun] 

 Datuk Haji Mohamad bin Haji Aziz [Sri Gading]: Terima kasih, Tuan 
Pengerusi. Pasal Tuan Pengerusi kata Sri Gading, jadi Yang Berhormat Seputeh 
duduk, saya bangunlah. 

 Tuan Pengerusi [Datuk Lim Si Cheng]: Baiklah. Sila. sila. 

3.44 ptg. 

 Datuk Haji Mohamad bin Haji Aziz [Sri Gading]: Saya hendak 
menyentuh Butiran 40000. Ada dua rasa pelik saya, Tuan Pengerusi. Satu pelik, 
MAS ialah penerbangan nasional kita. Umurnya sama lebih kurang dengan umur 
Malaysia, tetapi hari ini nampaknya kerajaan lebih sayang kepada AirAsia. Pelik 
dan ajaib. 

 Tuan Pengerusi [Datuk Lim Si Cheng]: Yang Berhormat, hari itu Yang 
Berhormat sudah bangkitkan perkara ini. 

 Datuk Haji Mohamad bin Haji Aziz [Sri Gading]: Belum. Belum, Tuan 
Pengerusi. Tuan Pengerusi, saya pun memperjuangkan kepentingan Tuan 
Pengerusi apabila hendak balik ke Johor Bahru. Itu satu.  



Puan Teresa Kok Suh Sim [Seputeh]: Memang, itu yang baru, Tuan Pengerusi. Itu memang yang baru dibina tetapi biliknya itu begitu kecil. Tuan Pengerusi [Datuk Lim Si Cheng]: Yang Berhormat tadi bersetuju dua minit, sudah lima minit. Puan Teresa Kok Suh Sim [Seputeh]: Oh, dua minit. Okey, sepuluh saat lagi. Saya hanya menyeru pihak kementerian mengambil berat. Saya tahu mungkin ada banyak terminal kos rendah akan dibina pada masa yang akan datang tetapi fasilitinya haruslah diperlengkap. Datuk Haji Idris bin Haji Haron [Tangga Batu]: [Menyampuk]. Puan Teresa Kok Suh Sim [Seputeh]: Haiya, Yang Berhormat bagi Tangga Batu, saya jarang berucap. Jangan ganggu saya. Saya memang berharap pihak kementerian juga mengambil berat tentang ruang yang disediakan di dalam terminal kos rendah ini. Saya juga berharap bila saya bangkitkan isu tentang orang di Sabah, Yang Berhormat daripada negeri Sabah haruslah sokong saya. Ini adalah isu yang kita boleh berjuang bersama-sama supaya seruan kita didengar oleh kerajaan. Tuan Pengerusi [Datuk Lim Si Cheng]: Yang Berhormat, saya takut apabila mereka sokong, mereka kena hukum terlebih awal. Puan Teresa Kok Suh Sim [Seputeh]: Wah, tengok! Ini menunjukkan memang tidak ada demokrasi dalam Barisan Nasional. Tuan Pengerusi [Datuk Lim Si Cheng]: Dihukum oleh rakyat. Datuk Haji Idris bin Haji Haron [Tangga Batu]: Sepuluh saat, Tuan Pengerusi. Tuan Pengerusi [Datuk Lim Si Cheng]: Cukuplah, Yang Berhormat, diberi peluang. Cukuplah. Simpan, bajet nanti boleh... Puan Teresa Kok Suh Sim [Seputeh]: Saya bagi kritikan saya yang diluahkan oleh Yang Berhormat dari Sabah tadi. Terima kasih. Beberapa Ahli: [Bangun]. Datuk Haji Mohamad bin Haji Aziz [Sri Gading]: Terima kasih, Tuan Pengerusi. Pasal Tuan Pengerusi kata Sri Gading, jadi Yang Berhormat Seputeh duduk, saya bangunlah. Tuan Pengerusi [Datuk Lim Si Cheng]: Baiklah. Sila. sila. 3.44 ptg. Datuk Haji Mohamad bin Haji Aziz [Sri Gading]: Saya hendak menyentuh Butiran 40000. Ada dua rasa pelik saya, Tuan Pengerusi. Satu pelik, MAS ialah penerbangan nasional kita. Umurnya sama lebih kurang dengan umur Malaysia, tetapi hari ini nampaknya kerajaan lebih sayang kepada AirAsia. Pelik dan ajaib. Tuan Pengerusi [Datuk Lim Si Cheng]: Yang Berhormat, hari itu Yang Berhormat sudah bangkitkan perkara ini. Datuk Haji Mohamad bin Haji Aziz [Sri Gading]: Belum. Belum, Tuan Pengerusi. Tuan Pengerusi, saya pun memperjuangkan kepentingan Tuan Pengerusi apabila hendak balik ke Johor Bahru. Itu satu.